Bréf um orkusölu, frjálshyggju, Viðskiptaráð og sjúk tengsl

Stórar upphæðir

Einn gallinn í þessari umræðu er að fólk skilur ekki hvað upphæðirnar merkja. Að menn hafi flutt eitt hundrað milljarða frá Kaupþingi á glæpsamlegan hátt í skyndi til að koma góssi undan merkir hundrað þúsund milljónir. Það er svona álíka og verðið á öllum fasteignum í Breiðholti sýnist mér svona gróflega reiknað (réttast að bera þetta undir fasteignasala). Segjum sem svo að allt í einu væri Breiðholtið bara horfið eins og hendi væri veifað. Eftir stæðu 15.000 til 20.000 manns sem þyrftu húsnæði til að búa í. Þá er að taka lán frá útlöndum og byggja þetta upp fyrir fólkið. En síðan þarf að borga lánið aftur næstu fimmtíu árin.

Þetta eru stærðargráðurnar, en fólk skilur þær ekki því þær eru ekki settar í samhengi.

Íslendingar fá svo fimm sjöttu af fyrirgreiðslu sem Pakístan fær til að rétta við þjóðargjaldþrotið. Íslendingar eru þrjú hundruð þúsund en Pakístanar tvö hundruð milljónir (sennilega talsvert fleiri) og þá er hægt að reikna í framhaldi af því á hvern þjóðfélagsþegn.

Svona er umfangið, meira en fólk fær skilið….

- - -

Orkusala til Norðuráls

Sé það rétt sem segir í frétt MBL að verðið sé 2,1 króna KWST þá samsvarar það 17 mills (0,017 US cent) á kílówattsstundina. Það er lægsta verð sem heyrst hefur fyrir íslenska stóriðjuorku fyrir utan Reyðárál sem er þrisvar sinnum meiri sala en hér um ræðir. Orðrómur var um að Reyðarál hefði samið í um 16 mills. Hér ber að hafa í huga að verðið er tengt álverði og því ekki nákvæmt. Rétt verð fyrir svona sölu ætti að liggja í kringum 25 mills

Hitt er annað að 17 mills er fáranlega lágt verð fyrir ekki stærri sölu. Telja má öruggt að Gagnaver séu tilbúin að greiða allt að helmingi hærri upphæð en þessa og auk þess er áhættan minni vegna fasts verðs.

Síðan eru útreikningar ekki réttir. Séu greiddar 2,1 kr. á kwst fyrir 175 MW afl þá samsvarar það 3,2 milljörðum á ári eða 74 milljörðum á 25 árum.

Sé reiknað með 10% vöxtum þá er núvirði orkusölunnar um 29 milljarðar og á sú tala að standa undir virkjanaframkvæmdum ásamt hfæilegum arði sem líklega munu ekki kosta undir 50 milljörðum. Mér finnst augljóst að þetta er óhagstæður samningur OR og íbúa landsins miðað við gefnar forsendur.

sjá blogg http://fjarskipti.blog.is/blog/fjarskipti/entry/757286/

- - -

Sjálfhverfa og flokkstryggð

Ef húsvörður í leikfimisal væri staðinn að því að salurinn væri í rúst,

leikfimistækin í skralli og sturturnar ónothæfar þá væri hann rekinn og

nýr umsjónarmaður kallaður til. Á Íslandi er löggjöfin um

fjármálafyrirtæki er svo hrikalega útlítandi að fjárglæpamenn og óprúttnir

aðilar hafa sölsað undir sig blómanum af fyrirtækjum og fjölmiðlum

landsins og mergsogið svo bankakerfið að allar innistæður eru uppurnar.

Það vill svo til að við erum með menn í því að sjá um löggjöfina. Við

köllum það Alþingi. Í stað þess að sinna eftirlitsskyldu sinni og

löggjafarskyldu með fránum augum hefur þróunin verið sú að þessir 63

einstaklingar eyða obbanum af tíma sínum og orku í að berjast innbyrðis og

hreykja sér upp á axlir hvers annars til að afla sér hylli út á við. Til

hvers? Til að tryggja sjálfu sér endurkjör. Þannig hefur sjálfhverfa

þingsins og flokkstryggð gengið út yfir þann þjófabálk að hagsmunir

þjóðarinnar sem réði þá til starfans eru algjörlega fyrir borð bornir.

Þingið samþykkti snarlega lög um aðstoðarmenn sér til handa. Það væri gott

og blessað ef skilvirkni þingsins hefði aukist að sama skapi. Gerðist það?

Nei. Sjálfhælni og sjálfhverfa þingsins er orðin þingmönnum slíkur fjötur

um fót að þeir sýnast þvælast hver um annan þveran og lítið fer fyrir

aðalhlutverki þess sem gagnvirku, beittu afli sem stýrir gangi þjóðfélags.

Svo er komið að þörf er algjörrar uppstokkunar. Ráðherrar eiga ekki að

vera þingmenn samtímis, seðlabankastjórar eiga ekki að vera afdankaðir

stjórnmálamenn sem eru orðnir rótgrónir við spena flokksins og fagfólk

þarf í ábyrgðarstöður, ekki sníkjudýr í flokkshirðinni. Og hana nú.

- - -

Skattaparadísir

Hér er smá hugdetta.

Þar sem það er nokkuð ljóst að allir helstu viðskiptasnillingar landsins voru með erlent eignarhald á fyrirtækjum og eignarhaldsfélögum, til þess að að sleppa við skattgreiðslur, eða allavega ódýrara frá þeim.

Væri þá ekki hægt að koma tapinu þar með til útlanda og úr okkar höndum. Þ.e. láta skattaparadísirnar sitja uppi með skaðann.

Nú er ég ekki það klár að geta sagt af eða á með þetta, kannski ar þetta ómögulegt. En það er kannski ekkert endilega meira siðleysi í því heldur en að reka skattaparadísir.

- - -

Sjúk tengsl

Þakka þér fyrir Egill að fjalla um þessi sjúku tengsl milli Landsbankans og Sjálfstæðisflokksins.

Þú hefðir reyndar mátt kannski kafa dýpra en þetta er góð byrjun! Landsbankinn var líka langsamlega sjúkasti bankinn og fékk NB að stofna útibú með Icesave!! Afhverju ætli það hafi ekki verið bannað? Menn voru jú að bjarga sé á tærri snilld! Menn voru í svo góðu talsambandi að þeir voru í raun að tala við sjálfan sig.

Þetta með útibúin sem hinum bönkunum datt ekki í hug fyrr svo miklu miklu seinna. Í raun var það bara Kaupþing sem var með smá útibúi í Þýskalandi undir Edge. Þeir voru líka sjálfstæðari og treystu meira á sjálfa sig.

Greinilegt af sumum athugsemdunum hér að mörgum líður illa yfir þessari umfjöllun. En svo er líka um marga í þessu samfélagi sem eru að fara á hausinn og að missa vinnuna, og hafa ekki Flokkinn til að treysta á sem bakhjarl. Gangi þér vel að standa af þér niðurrökkunina sem þú færð á næstunni fyrir þetta! Hittir á taug. ;)

Þú þarft endilega að komast í innanhústímarit Landsbankans, Moment. Það er alveg kostuleg lesning, mesta einkarúnk Íslandssögunnar… verðlaunaafhendingar á milli managing senior ungliðana. Rosalega flott blað! ha ha.. Væri gott efni í Kiljunni hjá þér. Svo þetta með stykkið úr Vatnajökli sem var tekið í veisluna í Hong Kong. Nóg að gera í Hong Kong sko.

Ísland er sjúkt ríki og gjaldþrota. Tengsl Landsbankans og Sjálfstæðisflokksins eru lýsandi dæmi um ástandið. Svo er bara að fara að skoða lánafyrirgreiðslurnar. Þar er margt mjög sérstakt svo ekki sé meira sagt.

Egill, þú ert orðinn þrotabússtjóri. ;) Til hamingju og takk fyrir það. :)

- - -

Að færast of mikið í fang

Jón Ásgeir telur upp ógrynni fjölda félaga sem hann á eða á í. Segir þau í góðum rekstri. Vandamálið við þetta er tvíþætt.

1. Fjöldi fyrirtækjanna segir okkur að hann hefur færst allt allt of mikið í fang. Hvernig á að vera heimsmeistari í að reka banka, flugfélög, tryggingafélög, verslanir í tísku, mat og byggingafyrirtæki, fjölmiðlafyrirtæki, símafyrirtæki?

2. Til að komast yfir slíkan fjölda fyrirtækja, og fjöldinn er sannarlega ótrúlegur, þarf að takast á hendur ótrúlegt magn skulda. Hvernig er hægt að segja að “reksturinn sé í góðu lagi” þegar efnahagsreikningurinn er þaninn þannig að skuldirnar vella út um öll göt? Að sjálfsögðu er það ekki hægt. Það skiptir ekki máli hvort reksturinn er í plús eða mínus þegar reksturinn stendur engan veginn undir skuldunum. Þessu virðst Jón ekki enn hafa áttað sig á.

Og svo það sem einhverjir að ofan hafa líka bent á: Jón var jú einn helsti eigandi Gltnis. Þegar Jón karlinn segir “bankarnir hrundu yfir fyrirtækin, ekki fyrirtækin yfir bankana” virðist hann hreinlega algerlega gleyma þessari staðreynd. Það er eins og honum komi þetta ekki við. Og þar fyrir utan, þá er þetta ekki ótengt eins og Jón segir: bankarnir voru búnir að lána fyrirtækjunum svo mikið að þeir hrundu og fyrirtækin voru búin að taka svo mikil lán að þau hrundu.

Margt fleira væri hægt að segja um málið en látum þetta duga að sinni.

- - -

Viðskiptaráð

Þetta er fróðleg lesning frá Viðskiptaráði um sparisjóðina. Fékk mig til að athuga hverjir sætu í stjórn ráðsins og þar vekja ýmis nöfn athygli, svo ekki sé meira sagt! Vekur því kannski ekki furðu eftir þá athugun að ráðið hafi talið sparisjóðina og íbúðalánasjóð vera fyrir sér.

Stjórn

Formaður

Erlendur Hjaltason

Stjórn

Ingólfur Helgason

Halla Tómasdóttir

Katrín Pétursdóttir

Kristin Jóhannesdóttir

Halldór J. Kristjánsson

Knútur Hauksson

Þór Sigfússon

Lárus Welding

Hildur Árnadóttir

Tómas Már Sigurðsson

Hermann Guðmundsson

Róbert Wessman

Þórður Magnússon

Ari Edwald

Jón Sigurðsson

Hreggviður Jónsson

Margrét Pála Ólafsdóttir

Guðmundur Kristjánsson

- - -

Blindaðir af frjálshyggju

Það verður æ ljósara að til að bjarga íslenska lýðræðinu þarf algjöra uppstokkun. Viðskiptaráð – með fyrirbæri eins og Hannes Hólmstein á hliðarlínunni – hefur öðrum fremur haft afgerandi áhrif á stefnu stjórnvalda undanfarna áratugi. Blindaðir af gróðavon nýfrjálshyggjunnar hafa þeir stefnt íslensku þjóðlífi nánast fyrir björg. Hvar í heiminum myndi það líðast að fjármálaráðherra þjóðar stæði í umfangsmiklu hlutabréfabraski – sem og ráðuneytisstjórinn? Sér einhver fyrir sér að breskir fjölmiðlar myndu láta Alistair Darling komast upp með slíkt háttalag? Nei, oft var þörf en nú er nauðsyn á beittari breytingum en síðan 1944.

- - -

Hagnaður

JAJ segir í MBL grein sinni í dag að fyrirtæki hans í UK skili 60 milljarða Ebitda hagnaði.

Ebidta stendur m.a. annars fyrir Earning-before-interests…..þ.e. tekjur á UNDAN vaxtagreiðslum.

Hversu mikið af þessum 60 milljörðum fara í vaxtagreiðslur ?

Og alltaf miðar JAJ við eignastöðu um mitt ár 2008 þegar bókfærð virði eigna hans og fyrirtækja í hans eigu eru í hámarki og viðskiptavild og óefnislegar eignir skipta tugum milljörðum

sem eru nánast verðlausar í dag.

Það væri fróðlegt að heyra frá aðilum sem þekkja til og biðja um comment á blogg þitt aðeins um þetta….

- - -

Trúfélag

Viðskiptaráð er trúfélag. Ekki aðeins sparisjóðirnir voru guðlast heldur einnig Íbúðalánasjóður:

“Það er því nauðsynlegt að umbreyta Íbúðalánasjóði hið fyrsta. Undanfarin ár hefur starfsemi sjóðsins grafið undan áhrifamætti peningastefnunnar, aukið ójafnvægi í hagkerfi að tilefnislausu og ógnað fjármálastöðugleika.”

Annars er gaman að fylgjast með viðsnúningi þeirra heitrúuðustu. Sumir þeirra þykjast nú ógurlega hneyksklaðir á framferði bankanna. Öðruvísi mér áður brá:

“Sjálfsprottnar reglur

Höftum og íþyngjandi reglum verði aflétt af öllum atvinnuvegum og viðskiptalífinu verði í auknum mæli gefinn kostur á að setja sér sjálft reglur.”

http://www.vi.is/news.asp?ID=526&type=one&news_id=536

- - -

Hvað er FME að gera?

Hvað er þetta Fjármálaeftirlit eiginlega að gera?

Það virðist sama hvað borið er undir þá eða spurt um

varðandi rannsóknir þeirra á hruninu, engin svör.

Svo heyrir maður að þeim hafi verið bent á Kaupþingssamningana

fyrir fleiri vikum og ekkert hafi verið gert svo uppljóstrarinn þurfti

að fara aftur á stað og upplýsa Efnahagsbrotadeild ríkislögreglustjóra

til að koma hreyfingu á málið.

Hvað er eiginlega að í þessu Fjármálaeftirliti. Það var kannski

ekki svo út í hött þegar mótmælendur læstu því með hengilás

og hengdu upp skilti um vanhæfni.